Source: https://www.najpravo.sk/dovodove-spravy/rok-2011/101-2011-z-z.html
Timestamp: 2019-09-20 20:26:12+00:00

Document:
101/2011 Z. z. | Rok 2011 | Najprávo.sk - najlepší právny poradca
101/2011 Z. z.
9.4. 2011, 17:37 | Edmund Horváth
Ministerstvo pôdohospodárstva, životného prostredia a regionálneho rozvoja Slovenskej republiky vypracovalo návrh zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov v súvislosti s prijatím zákona č. 383/2008 Z. z., ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene
a doplnení niektorých zákonov v znení neskorších predpisov.
Cieľom návrhu zákona je zosúladenie právnych vzťahov pri poskytovaní dotácií v pôdohospodárstve a rozvoji vidieka podľa § 37d zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 383/2008 Z. z. K návrhu zákona je priložený aj návrh vykonávacieho predpisu, ktorý ustanoví podrobnosti rozsahu, spôsobu podmienok poskytovania podpôr v pôdohospodárstve a rozvoji vidieka.
Návrh zákona je v súlade s Ústavou Slovenskej republiky, súvisiacimi zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná.
Predložený návrh zákona nebude mať dopad na štátny rozpočet, rozpočty vyšších územných celkov ani na rozpočet obcí, zamestnanosť, životné prostredie a podnikateľské prostredie.
právneho predpisu s právom Európskej únie
1. Predkladateľ právneho predpisu: vláda Slovenskej republiky
2. Názov návrhu právneho predpisu: Návrh zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov
3. Problematika návrhu právneho predpisu:
a) nie je upravená v práve Európskej únie
b) nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.
Vzhľadom na vnútroštátny charakter navrhovaného právneho predpisu je bezpredmetné vyjadrovať sa k bodom 4., 5. a 6. doložky zlučiteľnosti.
A.1. Názov materiálu: Návrh zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov
Termín začatia a ukončenia PPK: bezpredmetné
1. Vplyvy na rozpočet verejnej správy
2. Vplyvy na podnikateľské prostredie – dochádza k zvýšeniu regulačného zaťaženia?
3. Sociálne vplyvy
– vplyvy na hospodárenie obyvateľstva,
– sociálnu exklúziu,
– rovnosť príležitostí a rodovú rovnosť a vplyvy na zamestnanosť
4. Vplyvy na životné prostredie
5. Vplyvy na informatizáciu spoločnosti
Navrhovaná úprava reaguje na prijatie Lisabonskej zmluvy a z nej vyplývajúcej zmeny názvu Zmluvy o založení Európskeho spoločenstva.
Ustanovuje účely, na ktoré možno poskytnúť podporu z rozpočtovej kapitoly ministerstva pôdohospodárstva, životného prostredia a regionálneho rozvoja Slovenskej republiky v súlade zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a subjekty, ktoré môžu žiadať o poskytnutie podpory. V nadväznosti na splnenie požiadaviek na žiadateľa podľa § 8a zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov sa dopĺňajú ďalšie špecifické požiadavky na žiadateľa o podporu. V § 11d ustanovuje spôsob poskytnutia podpory, ktorá sa poskytne na základe žiadosti a uzatvorenia zmluvy o poskytnutí podpory. Zároveň upravuje obligatórne prílohy žiadosti o poskytnutie podpory.
Dopĺňa sa splnomocňovacie ustanovenie na vydanie všeobecne záväzného právneho predpisu, ktorý ustanoví podrobnosti rozsahu, spôsobu podmienok poskytovania podpory v pôdohospodárstve a rozvoji vidieka.
Účinnosť zákona sa navrhuje 1. marca 2011.
Bratislava 27. októbra 2010
Zsolt S i m o n, v. r.
V. volebné obdobie
Číslo: 2963/2010
S p o l o č n á s p r á v a
výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov (tlač 158) vo výboroch Národnej rady Slovenskej republiky v druhom čítaní
Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:
Národná rada Slovenskej republiky uznesením č. 236 zo 14. decembra 2010 pridelila vládny návrh zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov (tlač 158) na prerokovanie týmto výborom:
Ústavnoprávnemu výboru Národnej rady Slovenskej republiky
Výboru Národnej rady Slovenskej republiky pre financie a rozpočet a
Výboru Národnej rady Slovenskej republiky pre pôdohospodárstvo a životné prostredie
Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).
Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:
Ústavnoprávny výbor Národnej rady Slovenskej republiky uznesením č. 112 z 25. januára 2011 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami.
Výbor Národnej rady Slovenskej republiky pre financie a rozpočet uznesením č. 129 z 27. januára 2011 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami.
Výbor Národnej rady Slovenskej republiky pre pôdohospodárstvo a životné prostredie uznesením č. 55 z 27. januára 2011 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami
Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:
1. V čl. I sa vkladá nový druhý bod, ktorý znie:
„2. V § 1 sa za odsek 1 vkladá nový odsek 2, ktorý znie:
„(2) Podrobnosti o rozsahu, spôsobe a o podmienkach poskytovania podpory podľa odseku 1 písm. a) ustanoví všeobecne záväzný právny predpis, ktorý vydá ministerstvo.".
Doterajší odsek 2 sa označuje ako odsek 3.".
Doterajší bod 2 sa označuje ako bod 3 a pôvodný tretí bod sa vypúšťa.
Doposiaľ Ministerstvo pôdohospodárstva a rozvoja vidieka Slovenskej republiky upravovalo údaje o rozsahu, spôsobe a ďalších technických podrobnostiach o poskytovaní podpory na základe splnomocnenia podľa § 8 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Nakoľko v oblasti podpôr poľnohospodárstva dochádza k častým úpravám podmienok najmä zo strany Európskej únie, ktoré by predstavovali neustále zasahovanie do zákona je vhodnejšie ich vydať právnymi predpismi nižšej právnej sily ako tomu bolo doposiaľ.
Výbor Národnej rady Slovenskej republiky pre pôdohospodárstvo a životné prostredie
Gestorský výbor odporúča schváliť
2. V čl. I v 3. bode v § 11d ods. 3 a 7 sa slová „na internetovej stránke ministerstva" nahrádzajú slovami „na webovom sídle ministerstva" a slová „na svojej internetovej stránke" sa nahrádzajú slovami „na svojom webovom sídle".
Nahradenie pojmu „internetová stránka" pojmom „webové sídlo" sleduje zjednotenie použitých pojmov v legislatíve.
Ústavnoprávny výbor Národnej rady Slovenskej republiky
Výbor Národnej rady Slovenskej republiky pre financie a rozpočet
3. V čl. I v 3. bode v § 11d odsek 7 znie:
„(7) Ministerstvo na svojom webovom sídle zverejňuje zoznam
Doplňujúci návrh sprehľadňuje postup prideľovania podpory.
4. V čl. II
slová „1. marca" sa nahrádzajú slovami „1. apríla".
Posunutie účinnosti zohľadňuje zákonné lehoty v legislatívnom procese schvaľovania zákona ako aj potrebnú legisvakanciu.
O bodoch spoločnej správy č. 1 až 4 hlasovať spoločne s návrhom gestorského výboru uvedené body schváliť.
Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov (tlač 158) schváliť.
Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov (tlač 158) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 58 z 1. februára 2011.
V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ju podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.
Mária S a b o l o v á v. r.
predsedníčka výboru
minister pôdohospodárstva,
a rozvoja vidieka Slovenskej republiky
Hlasovalo: 455
odvolanie podielové spoluvlastníctvo premlčanie súdne poplatky oslobodenie od súdnych poplatkov náhrada škody úroky z omeškania dedenie mediácia dovolanie ochrana osobnosti náhrada trov konania spotrebiteľ trovy konania judikatúra dokazovanie bezpodielové spoluvlastníctvo manželov exekúcia rekodifikácia vedľajší účastník
Návštev: 11225020 | Pravidlá používania portálu | Napíšte nám | Tvorba web stránok, www.webcreators.sk | WebHosting, www.hostcreators.sk | Admin

References: § 37
 § 8
 § 11
 § 79
 § 1
 § 8
 § 11
 § 11
 § 79
 § 83
 § 81
 § 83
 § 84
 § 86